Abrahamomey judío aratbuten adhuea'pane' Diosen aratbutda o̱'nepo Diosenyo'da o̱gkika'uyatenok kenomeyen adhuea' huayayo Diosen aratbut o̱'nepo Diosenyo'da ya̱g'kika'apet . Kenda konig pan o̱'ne . O'nonbatia'pakapone . Judíomey pan Diostaj o̱gka'po huakkuru pan o̱gka'po Diostaj e'yokde'te huadakyo' Diosen o̱'e̱ . Aya' kendation pansot nog pan e'kade'te konigti aya'da huadakyo' o̱'e̱ . Diosen o̱'e̱ . Ken konig judío aratbut Diosen 'uruyo' ya̱'neapet . Kenpa'ti hue̱ymey hua'ihuit huadakda e̱e̱'nayo aya' hua'opipi' huadakda o̱'neapo . Konigti Israel adhuea'pane' huadakda o̱'nuynok adhuea' huayayokon huadakda ya̱'neapet . Diosenyo'da ya̱'neapet .
